Mogens Sparre bliver nabo til TDC’s nye mast, hvis selskabet får lov til at rejse den. Selvom han ikke er vild med højder har han lånt en kran og er nu på vej op i luften for at vise hvor højt 36 meter egentligt er. -	Når jeg kommer ned kan det være jeg har tisset i bukserne, men jeg håber at alle byens beboere så kan se hvor høj en mast, de skal have i byen, siger en tydeligt nervøs Mogens Sparre inden han bliver hejst i vejret. Frygter isslag TDC ejer selv den grund, hvor de gerne vil sætte en mast. Tæt på grunden ligger der flere sommerhuse. Der er omkring 10 meter til det nærmeste. Mogens Sparre frygter at isslag på masten vil falde ned i hovedet på ham eller andre, fordi masten vil komme til at ligge helt op ad sommerhusene. -	Det bliver ikke sjovt at bo her nedenunder om vinteren, når der drysser is ned i hovedet på folk, råber Mogens Sparre ned fra kranen. Jammerbugt Kommune har sendt masten i høring. Der er kommet flere indsigelser, og sagen skal derfor nu behandles politisk til januar. Formanden for Teknik- og Miljøudvalget, Michael Krogsgaard (V) har dog ikke lagt sig fast på hvad han mener. -	Jeg har fuld forståelse for at de nærmeste naboer måske synes at det er en dårlig ide med sådan en mast, men vi må også sige at vi i sommerhusområderne oplever et øget behov for øget dækning. Det vil kræve flere master og de skal jo stå et sted, siger Michael Krogsgaard. Mangler dækning på stranden Sommerhusejerne mener ikke at mobildækningen generelt er dårlig i Blokhus – i hvert fald ikke hvis man har et andet selskab end TDC, men de erkender at mobildækningen på standen ikke altid er god. -	Er det virkeligt din telefon, du skal ligge og kigge på, når du er på standen. Nyd dog naturen, siger sommerhusejer Eva Valentin. Andre sommerhusejere frygter for at deres ejendomme falder i værdi, hvis de bliver nærmeste naboen til en mobilmast. -	Jeg ville da aldrig nogensinde selv købe et hus i nærheden af sådan en mast, siger sommerhusejer Kristine Lykkell. Mindre master og andre placeringer Sommerhusejerne mener at der er andre steder, der er mere egnede til en mast. Det lykkes kun at få kranen op i 30 meters højde, men derfra kan Mogens Sparre se andre steder som han mener er mere egnede. -	Jeg kan se en skorsten, et sømærke og nogle store bakker, siger Mogens Sparre. Teknik- og Miljøformanden i Jammerbugt Kommune har også andet forslag, som han vil tage med i udvalget -	Vi må også kigge på om der er andre muligheder. Måske kan vi lave mindre master men så lave flere af dem, siger , Michael Krogsgaard (V)
Sommerhusejerne mener, at den 36 meter høje mast, som TDC vil sætte op, er alt for stor, og i dag satte de sig for at illustrere med en kran, hvor højt 36 meter egentligt er.